**MINISTERUL TRANSPORTURILOR SI INFRASTRUCTURII**

**ORDIN**

**Nr.\_\_\_\_\_\_\_\_\_ din\_\_\_\_\_\_\_\_\_\_\_\_\_**

**pentru modificarea și completarea unor acte normative în domeniul transporturilor rutiere**

Luând în considerare Referatul de aprobare nr. 12622/16.04.2025 al Direcției Transport Rutier,

Având în vedere prevederile art. 6 alin. (2) lit. e) și alin. (3) lit. d), art. 62 alin. (3), art. 66 și art. 67 din Ordonanţa Guvernului nr. 27/2011 privind transporturile rutiere, cu modificările şi completările ulterioare,

În temeiul prevederilor art. 9 alin. (4) din Hotărârea Guvernului nr. 370/2021 privind organizarea şi funcţionarea Ministerului Transporturilor şi Infrastructurii, cu modificările şi completările ulterioare,

**ministrul transporturilor și infrastructurii emite următorul,**

**ORDIN:**

**Art. I.** - **Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin ordinul ministrului transporturilor și infrastructurii nr. 980/2011, publicat în Monitorul Oficial, Partea I nr. 854 din 02 decembrie 2011, cu modificările și completările ulterioare, se modifică și se completează după cum urmează:**

**1. La articolul 21, alineatul (1) se modifică și va avea următorul cuprins:**

“(1) Pentru obţinerea licenţei comunitare şi a copiilor conforme ale acesteia, întreprinderea depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**2.** **La articolul 21, partea introductivă a alineatului (2) se modifică și va avea următorul cuprins:**

“(2) Cererea prevăzută la alin. (1) va fi depusă sau transmisă de întreprinderi, respectiv de deținătorii de licenţă comunitară şi copii conforme cu maximum 30 de zile înainte de expirarea valabilităţii acestora, însoţită de următoarele:”

**3****. La articolul 31, alineatul (1) se modifică și va avea următorul cuprins:**

„(1)Pentru obţinerea certificatului de transport în cont propriu şi a copiilor conforme ale acestuia, întreprinderea depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**4. La articolul 31, partea introductivă a alineatului (2) se modifică și va avea următorul cuprins:**

“(2) Cererea prevăzută la alin. (1) va fi depusă sau transmisă de întreprinderi, respectiv de deținătorii de certificat de transport în cont propriu şi copii conforme cu maximum 30 de zile înainte de expirarea valabilităţii acestora, însoţită de următoarele:”

**5. La articolul 31 alineatul (2), literele a) și b) se modifică și vor avea următorul cuprins:**

“a) cazierul judiciar al managerului de transport şi declaraţia pe propria răspundere a acestuia al cărei model este publicat pe site-ul Autorității Rutiere Române - A.R.R., din care să reiasă că nu a fost sancţionat pentru încălcările prevăzute la art. 6 alin. (1) lit. a) şi b) din Regulamentul (CE) nr. 1071/2009 sau documentul prevăzut la art. 19 din Regulamentul (CE) nr. 1071/2009, în cazul resortisanţilor altor state membre ale Uniunii Europene;

b) cazierul judiciar al întreprinderii şi declaraţia pe propria răspundere a acesteia al cărei model este publicat pe site-ul Autorității Rutiere Române - A.R.R., din care să reiasă că întreprinderea nu a fost sancţionată pentru încălcările prevăzute la art. 6 alin. (1) lit. a) şi b) din Regulamentul (CE) nr. 1071/2009;”

**6.** **La articolul 34, alineatul (1) se modifică și va avea următorul cuprins:**

“(1) În situaţia în care titularul certificatului de transport în cont propriu deţine autovehicule suplimentare faţă de cele pentru care a obţinut iniţial copii conforme ale certificatului de transport în cont propriu, pe care urmează să le utilizeze la efectuarea operaţiunilor de transport rutier în cont propriu, depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**7. La articolul** **383 , alineatul (1) se modifică și va avea următorul cuprins:**

“(1) Pentru obţinerea autorizaţiei pentru transportul rutier naţional contra cost şi a copiei conforme a acesteia, întreprinderea depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**8. La articolul** **383, partea introductivă a alineatului (2) se modifică și va avea următorul cuprins:**

“(2) Cererea prevăzută la alin. (1) va fi depusă sau transmisă de întreprinderi, respectiv de deținătorii de autorizaţie pentru transportul rutier naţional contra cost și copii conforme cu maximum 30 de zile înainte de expirarea valabilităţii acestora, însoţită de următoarele:”

**9. La articolul 383 alineatul (2), literele c) și d) se modifică și vor avea următorul cuprins:**

“c) cazierul judiciar al managerului de transport şi declaraţia pe propria răspundere a acestuia al cărei model este publicat pe site-ul Autorității Rutiere Române – A.R.R., din care să reiasă că nu a fost sancţionat pentru încălcările prevăzute la art. 6 alin. (1) lit. a) şi b) din Regulamentul (CE) nr. 1.071/2009 sau actul prevăzut la art. 19 din Regulamentul (CE) nr. 1.071/2009, în cazul resortisanţilor altor state membre ale Uniunii Europene;

d)cazierul judiciar al întreprinderii şi declaraţie pe propria răspundere a acesteia al cărei model este publicat pe site-ul Autorității Rutiere Române – A.R.R.~~,~~ din care să reiasă că întreprinderea nu a fost sancţionată pentru încălcările prevăzute la art. 6 alin. (1) lit. a) şi b) din Regulamentul (CE) nr. 1.071/2009;”

**10. La articolul 384, alineatul (1) se modifică și va avea următorul cuprins:**

“(1) Pentru obţinerea copiei conforme a licenţei comunitare valabile pentru transportul rutier naţional contra cost, prevăzută la art. 18^4 alin. (2), operatorul de transport rutier depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**11. La articolul 386, alineatul (1) se modifică și va avea următorul cuprins:**

“(1) În situaţia în care titularul autorizaţiei pentru transportul rutier naţional contra cost sau titularul licenţei comunitare deţine unul sau mai multe vehicule rutiere cu masa maximă autorizată, inclusiv cea a remorcii/semiremorcii, care nu depăşeşte 3,5 tone pentru efectuarea transportului de vehicule rutiere defecte sau care sunt avariate prevăzute la art. 11^1 din O.G. nr. 27/2011, suplimentar faţă de cele pentru care a obţinut iniţial copii conforme ale autorizaţiei pentru transportul rutier naţional contra cost/copii conforme ale licenţei comunitare valabile pentru transportul rutier naţional contra cost, pe care urmează să îl/le utilizeze la efectuarea operaţiunilor de transport rutier, depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R. o cerere al cărei model este publicat pe site-ul acesteia.”

**12. La articolul 551 alineatul (4), litera a) se modifică și va avea următorul cuprins:**

“a) informaţiile necesare generării graficului de circulaţie aferent cursei solicitate, respectiv autogara/staţia publică din capetele de traseu, după caz, orele de plecare/sosire din/în capetele de traseu, autogările din localităţile intermediare sau staţiile publice din localităţile intermediare stabilite de administrația publică locală, după caz, respectiv orele de plecare din localităţile intermediare;”

**13. La aricolul 551 partea introductivă a alineatului (5) se modifică și va avea următorul cuprins:**

“Numărul minim de autobuze de rezervă se calculează cu formula «N rezerve = N nominalizate x 1/5», cu aplicarea următoarelor corecţii:”

**14. La articolul 551, alineatul (9) se modifică și va avea următorul cuprins:**

“(9) Capetele de traseu/stațiile din localitățile intermediare aferente curselor interjudeţene solicitate vor fi amplasate numai în autogări care deţin licenţă pentru activităţi conexe transportului rutier - activităţi desfăşurate de autogară în termen de valabilitate sau, în cazul în care nu există autogări în localităţile respective sau capacitatea acestora nu este suficientă pentru a acoperi toate cererile, în staţii publice stabilite conform prevederilor art.3 punctul 37 din Ordonanța Guvernului nr.27/2011 privind transporturile rutiere, cu modificările și completările ulterioare, pentru care a fost obţinut avizul de la autoritatea administraţiei publice locale.”

**15. La articolul 611 alineatul (1), litera e) se modifică și va avea următorul cuprins:**

“e) modificarea orelor de plecare din capetele de traseu cu respectarea prevederilor art.551 alin. (3).”

**16. La articolul 611, alineatul (2) se modifică și va avea următorul cuprins:**

“(2) Graficul de circulaţie, valabil înainte de modificările prevăzute la alineatul (1), își pierde valabilitatea după expirarea termenului de 30 de zile prevăzut la alineatul (4).

**17. La articolul 631, alineatul (2) se modifică și va avea următorul cuprins:**

“(2) În cazul nerespectării prevederilor alin.(1), cu excepția cazurilor în care se face dovada refuzului din partea agentului economic care deține licență pentru activități conexe transportului rutier – activități desfășurate de autogară sau din partea administrației publice locale pentru stația publică, operatorul de transport rutier va depune o nouă cerere pentru eliberarea unei licenţe de traseu pentru cursa respectivă după o perioadă de un an.”

**18. Articolul 111 se modifică și va avea următorul cuprins:**

“Certificatul prevăzut la art. 108 alin. (1) lit. c) se eliberează de către Autoritatea Rutieră Română - A.R.R. la solicitarea întreprinderii de transport rutier în cont propriu, pe baza cererii al cărei model este publicat pe site-ul acesteia, şi a dovezii plaţii în contul Autorităţii Rutiere Române - A.R.R., a tarifului pentru eliberarea certificatului respectiv.”

**19. La articolul 119, alineatul (1) se modifică și va avea următorul cuprins:**

“(1) Pentru eliberarea licenţei pentru activităţi conexe transportului rutier - activităţi desfăşurate de autogară, operatorul economic depune, transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**20.** **La articolul 119, partea introductivă a alineatului (2) se modifică și va avea următorul cuprins:**

“(2) Cererea prevăzută la alin. (1) va fi depusă sau transmisă de agenții economici, respectiv de deținătorii de licenţă pentru activităţi conexe transportului rutier - activităţi desfăşurate de autogară cu maximum 30 de zile înainte de expirarea acesteia, însoţită de următoarele:”

**21. La articolul 119 alineatul (2), litera g), punctul (iii) se modifică și va avea următorul cuprins:**

“(iii) declaraţie pe propria răspundere a acestuia al cărei model este publicat pe site-ul Autorității Rutiere Române - A.R.R., din care să reiasă că nu a fost sancţionat pentru încălcările prevăzute la art. 6 alin. (1) lit. a) şi b) din Regulamentul (CE) nr. 1071/2009 sau actul prevăzut la art. 19 din Regulamentul (CE) nr. 1071/2009, în cazul resortisanţilor altor state membre ale Uniunii Europene;”

**22. La articolul 127, alineatul (1) se modifică și va avea următorul cuprins:**

“(1) Pentru eliberarea licenţei pentru activităţi conexe transportului rutier - activităţi de intermediere a operaţiunilor de transport rutier contra cost, operatorul economic transmite on-line cu semnătură electronică sau prin servicii poştale cu confirmare de primire, la Autoritatea Rutieră Română - A.R.R., o cerere al cărei model este publicat pe site-ul acesteia.”

**23. La articolul 127, partea introductivă a alineatului (2) se modifică și va avea următorul cuprins:**

“(2) Cererea prevăzută la alin. (1) va fi depusă sau transmisă de agenții economici, respectiv de deținătorii de licenţă pentru activităţi conexe transportului rutier - activităţi de intermediere a operaţiunilor de transport rutier contra cost cu maximum 30 de zile înainte de expirarea valabilității acesteia, însoţită de următoarele:”

**24. La articolul 127 alineatul (2), litera f), punctul (iii) se modifică și va avea următorul cuprins:**

“(iii) declaraţie pe propria răspundere a acestuia, al cărei model este publicat pe site-ul Autorității Rutiere Române - A.R.R., din care să reiasă că nu a fost sancţionat pentru încălcările prevăzute la art. 6 alin. (1) lit. a) şi b) din Regulamentul (CE) nr. 1071/2009 sau actul prevăzut la art. 19 din Regulamentul (CE) nr. 1071/2009, în cazul resortisanţilor altor state membre ale Uniunii Europene;”

**25. Anexa nr. 50 se modifică şi se înlocuieşte cu anexa nr. 1 care face parte integrantă din prezentul ordin.**

**Art. II. Normele privind autorizarea şi controlul centrelor de pregătire şi perfecţionare profesională a personalului de specialitate din domeniul transporturilor rutiere, aprobate prin Ordinul ministrului transporturilor nr. 1.212/2015, publicat în Monitorul Oficial, Partea I nr. 867 din 20 noiembrie 2015, cu modificările și completările ulterioare, se modifică și se completează după cum urmează:**

**1. La articolul 7 alineatul (2) litera d), punctul (ii) se modifică și va avea următorul cuprins:**

(ii) pentru organizarea și desfășurarea cursurilor de pregătire profesională a instructorilor de conducere auto și examinarea conducătorilor auto înscriși pentru obținerea certificatelor de calificare profesională inițială CPI, deține cu orice titlu vehicule corespunzătoare constructiv categoriei de permis pentru care se solicita atestarea/certificarea, care au inspecția tehnică periodică valabilă și sunt asigurate pentru daune cauzate terților, inclusiv persoanelor care se află în interiorul acestora. Vehiculele pot deține sistem de transmisie automată sau manuală.

**2. La articolul 7 alineatul (2), litera a) se modifică și va avea următorul cuprins:**

a) are angajați lectori atestați pentru cursurile prevăzute pe versoul autorizației, titulari ai unui atestat de lector în transportul rutier corespunzător tipului/tipurilor de cursuri pentru care solicită autorizarea. Un lector își poate desfășura activitatea în cadrul a cel mult 4 centre de pregătire și perfecționare. Lectorii care predau în limba engleză sau limba spaniolă trebuie să dețină certificat de competență lingvistică;

**3. La articolul 15, litera g) se modifică și va avea următorul cuprins:**

g) să înregistreze în sistemul informatic, anterior începerii cursului datele solicitate de sistem privind înscrierea cursanților pentru fiecare curs, precum și datele referitoare la desfășurarea cursului.

**4. După articolul 20 se introduce un nou articol, art. 201, care va avea următorul cuprins:**

Art. 201 - (1) Până la data de 31.12.2025, sistemul informatic prevăzut la art. 20, va fi integrat cu evidențele informatice privind datele din permisele de conducere ale cursanților precum și a datelor privind vehiculele utilizate pentru pregătirea practică, preluate de la instituțiile și autoritățile cu atribuții în domeniu.

(2) După actualizarea sistemului informatic cu datele prevăzute la alin. (1), A.R.R. asigură în baza unui protocol, accesul direct al I.S.C.T.R. la acest sistem.

**Art. III. Normele privind atestarea profesională a lectorilor necesari procesului de pregătire şi perfecţionare profesională a personalului de specialitate din domeniul transportului rutier, aprobate prin Ordinul ministrului transporturilor nr. 1213/2015, publicat în Monitorul Oficial, Partea I nr. 856 din 18 noiembrie 2015, cu modificările şi completările ulterioare**, se completează după cum urmează**:**

**1. După articolul 3 se introduce un nou articol, art. 31, cu următorul cuprins:**

Art. 31 – Persoanele care au calitatea de membri în comisiile de examinare teoretică a personalului de specialitate din domeniul transporturilor rutiere și au desfășurat activitatea de examinare pentru o perioadă de minim 5 ani pot obține atestatul de lector în domeniul transportului rutier, la cerere, fără susținerea examenului de atestare profesională, cu îndeplinirea condițiilor prevăzute la art. 4 în funcție de fiecare categorie de atestat solicitat.

**Art. IV. La articolul 5 din Anexa nr. 2 la Ordinul ministrului transporturilor nr. 1.214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, publicat în Monitorul Oficial, Partea I, nr. 903 şi 903 bis din 4 decembrie 2015, cu modificările și completările ulterioare, alineatul (2) se modifică și se va avea următorul cuprins:**

Art. 5 - (2) Pot participa la examenul pentru obținerea CPC doar candidații care au urmat în totalitate cursurile de pregătire profesională periodică, cu o durată de 5 zile a câte 7 ore pe zi.

**Art. V. Anexa nr. 8 la Ordinul ministrului transporturilor nr. 1.214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, publicat în Monitorul Oficial, Partea I, nr. 903 şi 903 bis din 4 decembrie 2015, cu modificările și completările ulterioare, se modifică și se completează după cum urmează:**

**1. La articolul 2, litera g) se modifică și va avea următorul cuprins:**

g) sistem informatic - aplicația informatică administrată de către Autoritatea Rutieră Română - A.R.R. prin intermediul căreia se desfășoară procesul de atestare profesională a personalului de specialitate din domeniul transporturilor rutiere și care integrează modulele de înscriere la cursuri, de desfășurare a cursurilor și de examinare, inclusiv accesul securizat al candidaților pentru susținerea examinării, precum și accesul securizat al comisiei de examinare/examinatorului;

**2. La articolul 5, alineatele (3), (4), (5) și (8) se modifică și vor avea următorul cuprins:**

(3) În vederea susținerii examenului pentru obținerea certificatului de manager de transport, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană sau permisul de şedere, în original, în cazul cetățenilor din state nemembre, cu drept de ședere în România.

(4) În vederea susținerii examenului pentru obținerea certificatului de manager de transport în regim de taxi și închiriere sau consilier de siguranță, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană sau permisul de ședere, în original, în cazul cetățenilor din state nemembre, cu drept de ședere în România.

(5) În vederea susținerii examenului pentru obținerea certificatului CPI și/sau CPC, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană sau permisul de ședere, în original, în cazul cetățenilor din state nemembre, cu drept de ședere în România.

(8) În vederea susținerii examenului pentru obținerea certificatului pentru transport rutier de mărfuri periculoase, pentru transport rutier de vehicule avariate sau pentru transport rutier cu troleibuzul, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană sau permisul de ședere, în original, în cazul cetățenilor din state nemembre, cu drept de ședere în România.

b) permis de conducere, în original, eliberat de autoritățile competente din statele membre ale Uniunii Europene, ale Spaţiului Economic European sau ale Confederației Elvețiene sau dovada înlocuitoare a permisului de conducere cu drept de circulaţie;

c) adeverință valabilă eliberată de autoritatea competentă, care atestă că permisul de conducere este depus pentru preschimbare, în cazul candidaților care dețin un permis de conducere eliberat într-un stat nemembru al Uniunii Europene, al Spaţiului Economic European sau al Confederației Elvețiene.

**3. La articolul 5, după alineatul (8) se introduce un nou alineat, alin. (81). cu următorul cuprins:**

(81) Prevederile alin. (8) lit. b) se aplică şi în cazul candidaţilor care prezintă un permis de conducere eliberat în Regatul Unit al Marii Britanii şi al Irlandei de Nord și Republica Moldova.

**4.** **La articolul 5, alineatul (9) se modifică și va avea următorul cuprins:**

(9) În vederea susținerii examenului pentru obținerea certificatului de conducător auto în regim de taxi sau în regim de închiriere, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană sau permisul de ședere, în original, în cazul cetățenilor din state nemembre, cu drept de ședere în România.

b) permis de conducere, în original, eliberat de autorităţile competente din statele membre ale UE, SEE sau Confederaţia Elveţiană sau dovada înlocuitoare a permisului de conducere cu drept de circulaţie, în original, în cazul cetățenilor din statele membre ale UE, SEE sau Confederația Elvețiană sau, după caz, adeverinţă valabilă eliberată de autoritatea competentă, în original, care atestă că permisul de conducere este depus pentru preschimbare și fotocopie (față/verso) a permisului depus pentru preschimbare.

**5. La articolul 5, după alineatul (9) se introduce un nou alineat, alin. (91), cu următorul cuprins:**

(91) Prevederile alin. (9) lit. b) se aplică şi în cazul candidaţilor care prezintă un permis de conducere eliberat în Regatul Unit al Marii Britanii şi al Irlandei de Nord sau în Republica Moldova.

**6. La articolul 5, alineatul (10), literele a), b), c) și g) se modifică și vor avea următorul cuprins:**

(10) În vederea susținerii examenului pentru obținerea certificatului de instructor auto sau a certificatului de profesor de legislație rutieră, candidatul trebuie să prezinte următoarele documente:

a) actul de identitate, în original (BI/CI), în cazul cetățenilor români sau certificatul de înregistrare, cartea de rezidență sau cartea de rezidență permanentă în România, în original, în cazul cetățenilor din state membre ale UE, SEE sau Confederația Elvețiană;

b) permis de conducere, în original, eliberat de autorităţile competente din statele membre ale UE, SEE sau Confederaţia Elveţiană sau dovada înlocuitoare a permisului de conducere cu drept de circulaţie, în original, în cazul cetățenilor din statele membre ale UE, SEE sau Confederația Elvețiană.

c) istoric sancțiuni sau document echivalent valabil, în original;

g) după caz, document care face dovada îndeplinirii condițiilor prevăzute la art. 3 alin. (2) și (3) sau documentul prevăzut la art. 8 alin. (1) lit. E) din Normele privind atestarea profesorilor de legislaţie rutieră şi a instructorilor de conducere auto, aprobate prin Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, cu modificările și completările ulterioare.

**7. La articolul 5. alineatul (14) se modifică și va avea următorul cuprins:**

(14) Documentele prevăzute la alin. (3)-(13) în vederea susţinerii examenelor de către candidaţi se solicită şi la înscrierea acestora de către centrele de pregătire şi perfecţionare profesională autorizate, în copie.

**8. La articolul 7, litera c) se modifică și va avea următorul cuprins:**

c) să finalizeze în sistemul informatic cursul pentru care candidatul solicită examinarea, pentru candidații care au urmat integral cursurile de pregătire sau perfecționare profesională sau să completeze datele solicitate în sistemul informatic pentru candidații care nu au obligația legală de a urma un curs;

**9. Articolul 11 se modifică și va avea următorul cuprins:**

Art. 11 - (1) Examinarea practică în vederea atestării profesionale a personalului de specialitate din domeniul transporturilor rutiere, prevăzută în Anexa nr. 2 la ordin, se realizează în limba română sau în limba engleză, după caz, de către Autoritatea Rutieră Română - A.R.R. pentru candidaţii care au fost declaraţi admişi la proba teoretică.

(2) Pentru efectuarea examinării practice a candidatului, Autoritatea Rutieră Română - A.R.R. va desemna o persoană instruită din cadrul instituției, care îndeplinește cumulativ următoarele condiții:

a) este absolvent cu diplomă al studiilor universitare;

b) deţine permis de conducere corespunzător categoriei de vehicule pentru care efectuează examinarea;

c) nu a avut o relație contractuală sau un raport de muncă cu centrele de pregătire a personalului de specialitate din domeniul transporturilor rutiere în ultimii 3 ani, fapt certificat prin declarație pe propria răspundere.

d) nu sunt în relație de rudenie sau de afinitate până la gradul II cu candidatul pe care îl examinează sau cu orice persoană care deţine părţi sociale, conduce ori administrează un centru de pregătire a personalului de specialitate din domeniul transporturilor rutiere, fapt certificat prin declarație pe propria răspundere.

**Art. VI.** **După articolul 2 din Anexa nr. 2 la Ordinul ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, publicat în Monitorul Oficial, Partea I nr. 267 din 13 mai 2013, cu modificările și completările ulterioare, se introduce un nou articol, art. 21, care va avea următorul cuprins:**

Art. 21. - Persoanele care au calitatea de membri în comisiile de examinare teoretică a personalului de specialitate din domeniul transporturilor rutiere și au desfășurat activitatea de examinare pentru o perioadă de minim 5 ani pot obține atestatul de lector în domeniul transportului rutier, la cerere, fără școlarizare și susținerea examenului de atestare profesională, cu îndeplinirea condițiilor corespunzătoare categoriei de atestat solicitate, prevăzute la art. 4 – 7.

**VII. Punctul 4 al rubricii "Aviz important" din anexa nr. 3 la Normele metodologice privind clasificarea pe categorii a autobuzelor şi a microbuzelor utilizate pentru transportul rutier naţional de persoane prin servicii regulate, aprobate prin Ordinul ministrului lucrărilor publice, transporturilor şi locuinţei nr. 458/2002, publicat în Monitorul Oficial, Partea I, nr. 680 din 13 septembrie 2002, cu modificările ulterioare, se modifică şi va avea următorul cuprins:**

 "4. În cazul în care se schimbă deţinătorul sau numărul de înmatriculare al autobuzului/microbuzului, certificatul de clasificare al acestuia se înlocuieşte cu unul nou, menţinându-se valabilitatea certificatului iniţial. La solicitarea noului deţinător se poate efectua o nouă verificare, cu eliberarea unui nou certificat cu valabilitate de 3 ani."

**Art. VIII**. – Autoritatea Rutieră Română –A.R.R. și Direcția Transport Rutier din cadrul Ministerului Transporturilor și Infrastructurii vor duce la îndeplinire prevederile prezentului ordin.

**Art. IX.** – Prezentul ordin se publică în Monitorul Oficial al României, Partea I.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**SECRETAR DE STAT**

**IOAN CRISTIAN ȘOLOGON**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA JURIDICĂ**

**DIRECTOR**

**MARIUS TOADER**

**DIRECȚIA TRANSPORT RUTIER**

**DIRECTOR**

**ADRIANA KALAPIS**